— Дзякуючы праекту “Францыск Скарына і яго эпоха” мы зможам увачавідкі прадставіць маштабную спадчыну першадрукара, — адзначыў Раман Матульскі. — Як вядома, каля 50 краін валодаюць асобнікамі кніг першадрукара. Сёння перамовы пра ўдзел у выставе вядуцца з многімі дзяржавамі свету, таму назваць колькасць краін, якія возьмуць удзел у выставачным праекце ў Мінску, пакуль яшчэ рана. Бо, як вядома, арганізацыя вывазу кніг за межы краіны знаходжання — складаны і працаёмкі працэс.